4. ΑΝΑΓΚ. ΝΟΜΟΣ υπ’ αριθ. 1303 της 30 Ιουν./7 Ιουλ. 1938 (ΦΕΚ Α΄ 253) Περί τροποποιήσεως και συμπληρώσεως του Νόμ. 5306 «περί μέτρων προστασίας της επιβατηγού ναυτιλίας». Άρθρ.1.-(Προστίθεται παρ. 5 εις το τέλος του άρθρ. 20 του Νόμ. 5304). Άρθρ.2.-1.Δια Δ/των εκδιδομένων προτάσει του Υφυπουργού της Εμπορικής Ναυτιλίας μετ’ απόφασιν του Υπουργικού Συμβουλίου και υφ’ ους όρους ήθελε τούτο εγκρίνει δύναται να καθορίζηται ο ανώτατος αριθμός επιβατηγών ατμοπλοίων κατά κατηγορίας χωρητικότητος, όστις αναγκαιοί δια την κανονικήν εκτέλεσιν των συγκοινωνιών της χώρας. 2.Μετά τον κατά την προηγουμένην παράγραφον καθορισμόν του αναγκαιούντος ανωτάτου αριθμού επιβατηγών πλοίων απαγορεύεται η αναγνώρισις ως ελληνικού επιβατηγού ατμοπλοίου ηλικίας μείζονος των δέκα πέντε ετών καθ’ υπέρβασιν του κατά τ’ ανωτέρω καθορισθέντος αριθμού της κατηγορίας χωρητικότητος εις ην τούτο ανήκει, της ηλικίας μετρουμένης από της 31 ης Δεκεμβρίου του έτους της καθελκύσεώς του. Άρθρ.3.-1.Δια Δ/των εκδιδομένων προτάσει του Υφυπουργού της Εμπορικής Ναυτιλίας μετ’ απόφασιν του Υπουργικού Συμβουλίου και υφ’ ους όρους ήθελε τούτο εγκρίνει δύναται να καθορισθή ότι η δρομολόγησις Ελληνικών επιβατηγών ατμοπλοίων εις ωρισμένας δρομολογιακάς γραμμάς θα επιτρέπεται μόνον εφ’ όσον η ολική τούτων χωρητικότης υπερβαίνει ωρισμένον όριον, ορισθησόμενον δια των ειρημένων Δ/των. 2.Προς αντιμετώπισιν εκτάκτου συγκοινωνιακής ή άλλης κοινωνικής ανάγκης και χωρίς τούτο ν’ αποτελεί αναγνώρισιν δικαιώματος δύναται να επιτραπή κατά τον εν τη προηγουμένη παραγράφω τρόπον η εφ’ ωρισμένον χρόνον και υφ’ ωρισμένων ελληνικών επιβατηγών ατμοπλοίων εξυπηρέτησις δρομολογιακών γραμμών και εάν ταύτα δεν κέκτηνται την κατ’ εφαρμογήν της προηγουμένης παραγράφου ορισθησομένην προς τούτο ολικήν χωρητικότητα. 3.Η ισχύς του παρόντος Α. Νόμου άρχεται από της δημοσιεύσεώς του εις την Εφημερίδα της Κυβερνήσεως 